Els dies 7, 8 i 9 de març, la ciutat de Màlaga ha acollit el 1er Congrés Internacional i les XLVI Jornades Nacionals de la Sociedad Científica Española de Estudios sobre el Alcohol, el Alcoholismo y las otras Toxicomanías (SOCIDROGALCOHOL).
Més de 600 professionals dels àmbits sanitari y sociosanitari han participat aquests dies en aquest esdeveniment de referència que s'ha consolidat com a una de les trobades científiques interdisciplinàries més importants a nivell nacional en el camp de les addiccions.
Les jornades tenen com a objectiu proporcionar un espai d'intercanvi de coneixement i experiències, i contribuir en l'aportació científica davant el repte de les addiccions.
Aquestes jornades permetent abordar els nous reptes de les addiccions i donar resposta a les necessitats de la societat a través d'un abordatge integral.
Els tres dies de Jornades s'han estructurat en conferències, tallers, debats, taules de discussió, seminaris, etc. que han permès abordar diferents temàtiques relacionades amb les addiccions ( veure el programa detallat de les Jornades ).
Addicionalment al bloc central de ponències, es van celebrar diferents Simposis Satèl·lit dedicats a temes íntimament relacionats amb les drogodependències i addiccions, dels quals destaquem el simposi dedicat a l'hepatitis C en addiccions titulat "Eliminar l'Hepatitis C: Actua Localment.
Impacta Globalment" (amb la col·laboració del laboratori Gilead).
Joan Colom, sub-director general de Drogodependències i director del Programa de Prevenció, Control i Atenció del VIH, les ITS i les hepatitis víriques ( PCAVIHV ) de l'Agència de Salut Pública de Catalunya, va liderar aquesta taula amb la seva ponència titulada " Hepatitis C en usuaris de drogues.
Joan Colom va presentar les línies estratègiques internacionals per eliminar les hepatitis víriques, dictades per l'Estratègia mundial del sector de la salut contra les hepatitis víriques, 2016-2021, de l'OMS, així com l'estratègia nacional del 2018, recollida al Plan Estratégico para el Abordaje de la Hepatitis C en el Sistema Nacional de Salud (PEAHC), que té com a finalitat disminuir la morbimortalitat causada pel virus de l'hepatitis C (VHC) en la població espanyola, abordant eficientment la prevenció, el diagnòstic, el tractament i el seguiment dels pacients, a través de quatre objectius específics:
Per finalitzar, Colom va presentar els eixos vertebradors del PLA DE PREVENCIÓ I CONTROL DE L'HEPATITIS C A CATALUNYA.
La finalitat d'aquest Pla és facilitar l'adopció i implementació de les mesures necessàries per disminuir la incidència, la morbiditat i la mortalitat associada a la infecció per VHC a Catalunya, per tal d'aconseguir l'eliminació de la infecció com un problema greu de salut pública l'any 2030.
La ponència del Joan Colom va donar entrada a les següents intervencions on es van presentar 3 experiències en diferents Comunitats autònomes: " 80 metres: quan el resultat depèn de la direcció " a càrrec de Marta Torrens Melich, coordinadora del Programa de Psicoestimulants de l'Institut Hospital del Mar d'Investigacions Mèdiques, IMIM., de Barcelona; " Abordatge holístic de l'hepatitis C en addiccions " a càrrec de Luz Goretti Santiago Gutierrez del Servei de Farmàcia de la UAD de La Laguna, San Miguel Adicciones, de Tenerife; i "El paper dels professionals de les unitats d'addiccions en l'eliminació de l'hepatitis C" a càrrec de Juan Jesús Ruiz Ruiz, director del Centro Provincial de Drogodepencia de la Diputació de Màlaga.